钦定古今图书集成/理学汇编/经籍典/第052卷 > 《洛书》
## 钦定古今图书集成/理学汇编/经籍典/第052卷 > 《洛书》

《洛书》之文。按箕子所陈，备天地五十有五隐显之数，
中虚五而六极，附九五福为九位焉。关子明云：“九前
一后三左七右，四前左，二前右，八后左，六后右。”意谓
文王当中古忧患之馀，谛玩《洛书》之八象，反复参稽，
取乾坤奇偶之九画，而作后天之《周易》，故经卦分上
下而为画者，亦自九始。今见于邵子《后天演经图》，谓
“震兑横而六卦纵”者是也。